Στην πρώτη θέση του βαθμολογικού πίνακα στο πρωτάθλημα των Νέων έμεινε ο ΠΑΟΚ μετά την ισοπαλία (0-0) με τον Ολυμπιακό στο ντέρμπι των ομάδων Κ19.

Ο ΠΑΟΚ είχε το πάνω χέρι στο ξεκίνημα της αναμέτρησης και θα μπορούσε να είχε πάρει το προβάδισμα με τον Τζόλη, αλλά το σουτ που επιχείρησε πέρασε δίπλα από το δοκάρι.

Από την πλευρά τους οι «ερυθρόλευκοι» απάντησαν με την έναρξη του δευτέρου μέρους παίρνοντας αυτοί τον έλεγχο του ματς, ωστόσο δεν μπορούσαν να φανούν πραγματικά απειλητικοί.

Στις καθυστερήσεις ο ΠΑΟΚ έφτασε μια ανάσα από το να πάρει τη νίκη, όμως ο Μαρτίνης σταμάτησε το σουτ του Τσιγγάρα κρατώντας το 0-0.

Ο ΠΑΟΚ διατηρήθηκε έτσι πρώτος, με τον Παναθηναϊκό σε κοντινή απόσταση όμως να τον ακολουθεί, ενώ από τη μεριά του ο Ολυμπιακός παρέμεινε πέμπτος.